Къалэным хуэпэжахэр
КъБР-м щыIэ МВД-м и коллегием и зэIущIэ екIуэкIащ.
Абы хэтащ министерствэм и IуэхущIапIэ псоми я унафэщIхэр, Урысейм и МВД-м и Краснодар университетым IэщIагъэм щыхагъахъуэ и Кавказ Ищхъэрэ институтым (Налшык къ.) и унафэщI Щхьэгъэпсо Заурбий, КъБР-м и Хабзэхъумэ IэнатIэхэмрэ къэрал кIуэцIыдзэхэмрэ я ветеранхэм я советым и унафэщI Думай Борис. ЗэIущIэр къыщIадзащ зи къалэн зыгъэзащIэу хэкIуэда я лэжьакIуэхэм къыхуагъэфэща дамыгъэхэр ятыжынымкIэ.
Урысей Федерацэм и Президентым и УказкIэ «ЛIыгъэм и орден» къыхуагъэфэщащ КъБР-м щыIэ МВД-м и ГИБДД-м и ДПС-м и батальон щхьэхуэм и инспектор нэхъыжь, полицэм и подполковник Мэшыкъуэ Аслъэнрэ КъБР-м щыIэ МВД-м и ОМОН-м и инженер-техникэ къудамэм и унафэщI полицэм и майор Никульшин Андрейрэ; «Хахуагъэм папщIэ» медалыр къратащ КъБР-м щыIэ МВД-м и ППСМ-м и батальон щхьэхуэм и полицейхэу полицэм и прапорщик Верещагин Дмитрийрэ полицэм и сержант Къуэн Аслъэнрэ.
Къэрал кIуэцI IуэхухэмкIэ министру КъБР-м щыIэ, полицэм и генерал-майор Ромашкин Игорь дамыгъэхэр яритыжащ хэкIуэдахэм я Iыхьлыхэмрэ благъэхэмрэ.
Республикэм къэрал кIуэцI IуэхухэмкIэ и ми-нистрым и къуэдзэ, полицэм и полковник Тату Къазбэч къызэхуэсахэр щигъэгъуэзащ КъБР-м щыIэ МВД-м и IэнатIэхэм 2016 гъэм и япэ мазищым я лэжьыгъэм кърикIуахэм, къапэщыт къалэнхэм.
Коллегием и зэIущIэм къыщаIэта дэтхэнэ зы Iуэхугъуэми теухуа унафэ къащтащ.
Къэрал кIуэцI IуэхухэмкIэ министерствэу КъБР-м щыIэм и пресс-IуэхущIапIэ.
